open-index/open-wikipedia-markdown huggingface dataset:
Friidrett under Sommer-OL 2004 – 100 meter kvinner

**100 meter kvinner** ved Sommer-OL 2004 ble gjennomført på Athens olympiske stadion den 20. og 21. august.

## Rekorder

## Forkortninger
Alle tider vises i sekunder.
**Q** automatisk kvalifisert.
**q** kvalifisert på en av de beste tidene utover de direktekvalifiserte.
**DNS** startade ikke.
**DNF** kom ikke i mål.
**NR** markerer nasjonsrekord.
**PB** markerer personlig rekord.
**SB** markerer utøverens beste resultat i sesongen.
**DSQ** markerer diskvalifisert eller utesluttet.
**=** betyr tangert.

## Resultater
### Kvalifisering
Fra de åtte kvalifiseringsheatene gikk de tre første i hvert heat og de åtte beste tidene blant de øvrige konkurrerende til kvartfinalene.

### Kvartfinaler
Fra kvartfinalene gikk de tre først plasserte i hvert heat og de fire beste blant de øvrige konkurrerende til semifinalene.

#### Heat 1

#### Heat 2

#### Heat 3

#### Heat 4

### Semifinaler
#### Semifinale 1

#### Semifinale 2

### Finale

## Eksterne lenker
* Resultater  på sports-reference.com
Ć

**Ć** eller **ć** (*[[C]]* med akutt aksent) er den femte bokstaven i det bosniske, kroatiske og polske alfabetet. Den har samme posisjon i de latinske alfabetene som brukes for å skrive serbisk og makedonsk. Det belarusiske Łacinka alfabetet, inneholder også denne bokstaven, som den femte i rekken. *Ć* har lydverdien [t̠͡ɕ]. I serbisk kyrillisk brukes bokstaven *Ћ*, mens man med makedonsk kyrillisk bruker bokstaven *Ќ* som likeverdige tegn. Ellers vil denne bokstavens lydverdi skrives som *Tь* eller *Kь* med kyrillisk skrift.
Andingmen

**Andingmen** (kinesisk: 安定门, pinyin: *Āndìngmén*, mandsjuisk: *Elhe toktoho duka*) var før en byport i Beijings bymurer, men ettersom den er revet ned, assosieres navnet mest med det subdistriktet av samme navn som var vokst opp utenfor porten. Det trafikknutepunktet som er dannet her går også under samme navn.

I dette området ligger blant annet Ditanparken og Qingnianhuparken.
Back in the USSR

**«Back in the U.S.S.R.»** er en sang av The Beatles fra det doble albumet *[[The Beatles (White Album)|The Beatles]]*, populært kjent som *White Album*, utgitt i 1968. Sangen er, i likhet med mange andre storhits fra bandet, skrevet av John Lennon og Paul McCartney.

## Generell informasjon
Sangen er en hyllest til Chuck Berrys «Back in the USA» og The Beach Boys' «California Girls», og inneholder også et ordspill på Hoagy Carmichaels «Georgia on My Mind». Sangen har en tekst som er typisk for hippie-tiden, og forteller om en lang og fæl reise fra Miami, USA og tilbake til USSR (Sovjetunionen). Personen som forteller gleder seg åpenbart til å komme hjem «where the Ukraine girls really knock me out» og «the Moscow girls make me sing and shout», og sangen skapte bråk fra høyresiden i den vestlige verden, fremfor alt i USA, som ikke likte den tilsynelatende sovjetvennlige teksten. Enkelte tolket teksten som et skjult budskap om støtte til Sovjetunionen: det ble påstått at *Back in* the U.S.S.R. («tilbake i USSR») egentlig er et ordspill på *Backin*' the U.S.S.R. («*støtter* USSR»), og at Paul McCartney egentlig ville si at de støttet Sovjetunionen, noe førte til kontrovers i USA.

Gitar- og basslinjen som man hører gjennom hele sangen, samt «who-hoo»-ene på versene, er typisk 1950- og 60-talls rock and roll og surfemusikk.

I 1976 ble sangen utgitt som singel i Storbritannia av Parlophone, med «Twist and Shout» som B-side.

## Andre versjoner
* I 1969 kom Chubby Checkers coverversjon på Billboard Hot 100.
* Også i 1969 ga John Fred & His Playboy Band ut sin versjon som en single og på deres 1970 album *Love My Soul*.
* Paul McCartney inkluderte en spesialversjon av sangen da han og bandet hans spilte i Liverpool i juni 2008. Den inneholdt Foo Fighters vokalist Dave Grohl på trommer.
* Lemmy Kilmister, John 5 og Eric Singer inn en heavy metal-coverversjon som ble utgitt på samlealbumet *[[Butchering the Beatles: A Headbashing Tribute]]* i 2006.

## Referanser


## Eksterne lenker
*
Chang’an-avenyen

**Chang'an-avenyen** (hanyu pinyin: *Cháng ān jiē* 长安街, «Den lange freds aveny») er en viktig gate gjennom Beijing i Folkerepublikken Kina.

I strikt forstand er det kun **Vestre Chang'an-aveny** og **Østre Chang'an-aveny**. Men ettersom det fysisk dreier seg om en bred og sentral gate som løper gjennom hele Beijing, er det ikke uvanlig å regne med i strekningen fra Fuxingmen ved vestre Andre ringvei og tvers over til  Jianguomen ved østre Andre ringvei. I 2009 ble baten utvidet til ti kjørefiler.

I enda videre forstand regner man med veien også utenfor Annen ringvei, slik at den i vest og øst også fører godt inn i distriktene Shijingshan og Tongzhou.

## Navnet
Navnet *Chang'an* kommer fra Chang'an, som i dag er storbyen Xi'an, en av Kinas historiske hovedsteder. 

## Billedgalleri

Fil:Tiananmen_Square.jpg|Den himmelske freds plass
Fil:天安门夜景.jpg|Tiananmen
Fil:Xinhua Gate.jpg|Zhongnanhai
Fil:Tiananmen Square Visit.jpg|Folkets store hall
Fil:Chinese National Museum.jpg|Det kinesiske nasjonalmuseum
Fil:Wanfunjing Road.jpg|Wangfujing
Fil:Beijing NCPA.JPG|Det nasjonale senter for de utøvende kunster
Fil:Beijing concert hall 04 sep 2010.jpg|Beijings konserthus
Fil:People's Bank of China.jpg|Den kinesiske folkebank
Fil:Beijing Metro Type SFM04.JPG|Undergrunnsbanen under Chang’an-avenyen
Fil:BeijingEastChanganAv.jpg|Fra østlige Chang'an-aveny
Fil:Dongdan_Crossing_Aerial.jpg|Dongdan-krysset


## Litteratur
* Art History Publishing Initiative: *Chang'an Avenue and the Modernization of Chinese Architecture*. University of Washington Press, 2013. ISBN 978-0-2959-9213-6

## Eksterne lenker
* 
* Viktige bygninge langs avenyen
* Top 10 buildings on Chang'an Avenue of Beijing 
* Chang'an-Straße
Samara (andre betydninger)

**Samara** kan vise til:

*Samara – en by i Russland
*Samara oblast – et føderasjonssubjekt i Russland
*Samara (Volga) – ei elv i Russland
*Samara (Dnipro) – ei elv i Ukraina
*Samarra – en by i Irak
*Lada Samara – en bilmodell fra russiske Lada
*Samara Morgan – den skrekkelige jenta fra filmene *the Ring* og *the Ring 2*
*Samara (frukt) – en frukttype
Grandis rekke

**Grandis rekke** er den uendelige rekka **1 − 1 + 1 − 1 + …**, som også kan skrives 
\sum_{n=0}^{\infin} (-1)^n
.

Den er oppkalt etter den italienske matematikeren, filosofen og presten Guido Grandi. Det er en divergent rekke, som vil si at den ikke har noen sum i vanlig forstand. På den annen side har den en Cesàro-sum på 1/2.

## Litteratur
*
*
*
*
Samara (Volga)

:*For den ukrainske elva med samme navn se: [[Samara (Dnipro)]].*

**Samara** (russisk: Сама́ра) er ei elv i Orenburg og Samara oblast i Russland. Den er ei venstre sideelv til Volga, og er 594&nbsp;km lang, med et nedbørfelt på 46&nbsp;500&nbsp;km². Middelvannføringen er på ca. 50&nbsp;m³/s. Elva har sitt utspring på nordsiden av Obsjtsjij Syrt-høydene, og munner ut i Volga ved byen Samara.

Den største sideelva er Bolsjoj Kinel.

## Referanser


## Eksterne lenker
*
Gásadalur

**Gásadalur** (, dansk: *Gåsedal*) er en bygd på Færøyene. Den ligger vest på øya Vágar, men er adskilt fra havet med høye klipper, dog med utsikt over havet og Mykines. Tre fjell på ca. 700 moh. (deriblant Árnafjall) ligger rundt bygda. Gásadalur lå frem til 2005 i Bíggjar kommuna, da denne ble innlemmet i Sørvágs kommuna. 1. januar 2009 hadde Gásadalur 22 innbyggere, mot 21 i 1985. Bygda er konstant truet av fraflytting grunnet sin avsideliggenhet.

## Historie
Gásadalur er første gang nevnt i Hundabrævið fra slutten av 1300-tallet, men kan være eldre. Gásadalur sies å ha navnet sitt fra en kvinne ved navn Gæsa, som ifølge sagnet var den som grunnla bygda. Hun var en rik kvinne som bodde i Kirkjubøur i det 12. århundre. Hun eide halve hovedøya Streymoy, men mistet alle sine eiendommer til kirken da det ble avdekket at hun hadde spist kjøtt i fasten. Etter dette flyttet hun altså til Vágar og Gásadalur. Et mer sannsynlig opphav til navnet er de mange villgjessene som oppholder seg i Gásadalur om sommeren.

Mikkjal á Ryggi bodde i Gásadalur i lengre tid.

## Samferdsel
Bygda er en av Færøyenes mest utilgjengelige bygder. I 1940 bygde man en trappekonstruksjon fra vannet og opp til bygda. Den har egen helikopterlandingsplass, dersom noen trenger rask behandling på sykehus. I 2004 ble det åpnet en tunnel gjennom fjellene, slik at bygda nå er tilknyttet det øvrige veinettet på Vágar. Tunnelen har kun én kjørefil, men dette løses ved at motkjørende biler har vikeplikt, og at det er mange møteplasser. Dessuten går det en vandresti til Gásadalur som starter 3 km vest for Bøur.

## Referanser


## Eksterne lenker
* 
* Gásadalur på *faroeislands.dk*
* Gásadalur hos Postverk Føroya 
* Gásadalurs posthistorie på *stamps.fo*
Funksjonalligning

En **funksjonalligning** er en ligning som uttrykker et forhold mellom verdien til en funksjon (eller funksjoner) i et punkt med verdier i andre punkter. Betegnelsen *funksjonalligning* brukes vanligvis kun for ligninger som ikke uten videre kan reduseres til algebraiske ligninger, ofte fordi to eller flere funksjoner blir satt inn som argumenter i en annen funksjon.

## Eksterne lenker
*  Functional Equations: Exact Solutions hos EqWorld: The World of Mathematical Equations.
*  Functional Equations: Index hos EqWorld: The World of Mathematical Equations.
*  IMO Compendium tekst om funksjonalligninger i problemløsing.
Samara (Dnipro)

:*For Volgas sideelv med samme navn, se: [[Samara (Volga)]].*

**Samara** (ukrainsk: Самара) er ei elv i Ukraina. Den er ei venstre sideelv til Dnipro, og er 320&nbsp;km, med et nedbørfelt på 22&nbsp;600&nbsp;km². Middelvannføringen er på ca. 20&nbsp;m³/s, men vannføringen varierer sterkt over året. Elva munner ut i Dnipro ved byen Dnipro.  

De største sideelvene er Vovotsja og Byk. Langs elva ligger byene Ternivka og Novomoskovsk.

## Eksterne lenker
*
Agder heimevernsdistrikt 07

**Agder heimevernsdistrikt 07** (HV07) er et distrikt i Heimevernet med militært ansvar for Agder fylke. HV07 ble opprettet igjen i 2024 etter å vært sammenslått med Rogaland heimevernsdistrikt fra 2009. Før 2009 hadde HV07 territorielt militært ansvar for fylkene Vest- og Aust-Agder.  

Før 2009 bestod HV07 av distriktsstab, Heimevernets ungdom, innsatsstyrke, forsterkningsstyrke og oppfølgingsstyrke. Distriksstaben var lokalisert til Gimlemoen, senere Kjevik, ca. 15 km utenfor Kristiansand sentrum. 

Distriktets innsatsstyrke hadde navnet Varg, etter en operasjon under andre verdenskrig. Fra 2009 inngår denne i innsatsstyrken Osprey. 

## Nedleggelse og gjenopprettelse
Under omorganiseringen av Heimevernet i 2009 ble distriktet innlemmet i Agder og Rogaland Heimevernsdistrikt 08.

I mars 2024 kunngjorde regjeringen at distriktet skal gjenopprettes med hovedkvarter på Kjevik. Full bemanning i distriktet er planlagt til 2028.

## Distriktssjefer
*1946-1978 Oberstløytnant Jens Ropstad
*1978-1989 Oberstløytnant Erik Svendsen
*1989-1991 Oberstløytnant Per Magnus
*1991 Oberstløytnant Gunnar Malm
*1991-1999 Oberstløytnant Jan F. Karlsson
*1999-2009 Stein A. Borgersen
[2009-2025 se Agder og Rogaland HV-distrikt]

* 2025- Oberstløytnant Tord Lindelid

## Referanser


## Eksterne lenker
* Innsatsstyrken Varg på øvelse
Marneuli

**Marneuli** (georgisk: ) er en liten by i det sørlige Georgia. Den ligger nær Georgias grenser mot nabolandene Aserbajdsjan og Armenia. Byen er administrasjonssenteret i distriktet Marneuli. 
 
Befolkningen på 20 100 (2006) er for det meste azerier.
 
## Referanser


## Eksterne lenker
*
Bolsjoj Kinel

**Bolsjoj Kinel** (russisk: Большо́й Кине́ль) er ei elv i Orenburg og Samara oblast i Russland. Den er ei høyre sideelv til Samara, og er 422 kilometer lang, med et nedbørfelt på . Den har utspring på nordsiden av Obsjtsjij Syrt-høydene, og munner ut i Samara 15 kilometer øst for byen Samara. 

Langs elva ligger byene Buguruslan, Pokhvistnevo, Otradnyj og Kinel, som ligger ved samløpet med Samara.

## Referanser


## Eksterne lenker
*
Arne Byrkjeflot

**Arne Byrkjeflot** (født 22. september 1950 i Namsos) er en norsk politiker (Rødt) og organisasjonsarbeider. Han satt i Trondheim bystyre for perioden 2007-2011. Han har tidligere vært leder av LO i Trondheim og fylkessekretær i Sør-Trøndelag Nei til EU. Han var 1. kandidat for Rødt i Sør-Trøndelag ved Stortingsvalget i 2009.

Byrkjeflot ble født i Namsos og begynte i 1969 å studere ved NTH i Trondheim. Der ble han engasjert i studentpolitikken, og han ble aktiv i SUF(m-l).  Han avbrøt den akademiske karrieren i 1974 for å proletarisere seg.

Byrkjeflot ble ansatt ved Lilleby Smelteverk i 1976. Han engasjerte seg i fagforeningsarbeidet og ble etter hvert klubbleder, et verv han beholdt inntil bedriften ble nedlagt i 2002. Byrkjeflot regnes som sentral på venstresiden i LO og er primus motor i arbeidet bak den årlige Trondheimskonferansen for opposisjonen i fagbevegelsen.

Byrkjeflot var også en av initiativtagerne til *[[Arbeideravisa (2008)|Arbeideravisa]]* og var styreformann i utgiverselskapet i perioden november 2007 – mai 2008.

Byrkjeflot skapte i 2013 splid i både Rødt og LO etter at det ble hevdet at han hadde utvist dårlig dømmekraft gjennom sitt forhold til en 38 år yngre kvinnelig tillitsvalgt. Saken endte med at Byrkjeflot trakk seg som leder av LO i Trondheim, og at ungdomsfløyen i Rødt Trondheim meldte seg kollektivt ut da det ble kjent at han fikk fortsette i partiet.

## Referanser


## Eksterne lenker
* Universitetsavisa.no: En proletar vender hjem
* Byavisa.no:Med myra i sitt hjerte
* NRK.no:Byrkjeflot vil ha handling
* Adressa.no: Fjernet Byrkjeflot fra politiske verv 
* NRK.no: Byrkjeflot trekker seg som LO-leder
Krågbakken

**Krågbakken** var en hoppbakke i Valnesfjord i Fauske kommune. Bakken var en av de største i bygda og den eneste med «kunstig» overrenn, i form av et trestillas. Den hadde også flomlys og dommerbu. Siste kjente bakkerekord på 48,5 m ble satt av Fred Børre Lundberg og Morten Ågheim under Slåttvikrennet 1993. Sistnevnte var bare 12 år den gang. Bakken hadde som mange andre i Norge en profil tilpasset tradisjonell hoppstil og etter overgangen til V-stil og fallende utøvertall i hopp og kombinert har den siden midten av 1990-tallet ikke vært i bruk og står i dag til forfall. Innstrandens IL i Bodø vurderte rundt år 2010, da hoppmiljøet der hadde en oppsving, å overta og bygge opp igjen anlegget for å få en større og snøsikker bakke i rimelig avstand fra Bodø, men dette ble det ikke noe av. Hoppdelen av kombinertrennet Slåttvikrennet, som er oppkalt etter kombinertløperen Simon Slåttvik, ble arrangert i bakken i flere år og var et stort arrangement i bygda med flere nasjonale og internasjonale topputøvere.

## Referanser
Slåttvikrennet

**Slåttvikrennet** var et kombinertrenn arrangert av Valnesfjord IL i Valnesfjord og Fauske i Fauske kommune i minst 7 år fram til midten av 90-tallet. Langrennsdelen gikk først i idrettslagets løypenett på Jordbru, men etter etableringen av ny skistadion med bedre fasiliteter i tilknytning til Valnesfjord Helsesportsenter, ble den arrangert der. I 1995 gikk langrennet i ei rundløype i Fauske sentrum. Hoppdelen foregikk i hele rennets levetid i Krågbakken. Rennet er oppkalt etter kombinertløperen Simon Slåttvik og var et stort idrettsarrangement i bygda, med både nasjonale og internasjonale stjerner på startlista, men i likhet med mange andre steder i landet døde etterhvert hoppmiljøet i Valnesfjord ut på 90-tallet, og det samme skjedde med Slåttvikrennet.

## Referanser
Inner Ear

**Inner Ear** (etablert 2007 i Bodø) er et norsk plateselskap ledet og startet av de to jazzmusiker-brødrene Tore Johansen og Roger Johansen.

De etablerte det for å gi ut egen musikk, etter at Gemini Records, deres forrige
selskap, ble nedlagt. Navnet kommer fra «det faktum at alle prosjekter, uten unntak, kommer fra musikernes egne hjerner. De har hørt musikken i hodet før vi har spilt det, gjennom våre indre ører».

## Utgivelser
*Tore Johansen, *Rainbow Session* (INEA01, 2007)
*Roger Johansen, *World of Emily* (INEA02, 2007)
*Vigleik Storaas Trio, *Now* (INEA03, 2007)
*Tore Johansen, *Giving* (INEA04, 2008)
*Albatrosh, *Seagull Island* (INEA05, 2009)
*Tore Johansen, *Jazz mass* (INEA06, 2009)
*Tore Johansen, *I.S.* (INEA07, 2010)
*Vigleik Storaas, *Open Ears* (INEA08, 2010)
*Albatrosh, *Mystery Orchestra with Grenager & Tafjord* (INEA09, 2010)
*Tore Johansen, *Natt, stille* (INEA10, 2010)
*Tore Johansen, *Nord* (INEA11, 2011), gjest Odd Børretzen leser ”Nord” av Rolf Jacobsen
*Roger Johansen feat. Georg Riedel, *Fine Together* (INEA12, 2010)
*Hayden Powell, *The Attic* (INEA13, 2011)
*Eva Trones, *“Tango for en - Sanger av Terje Nilsen* (INEA14, 2011)
*Tore Johansen, *Double Rainbow* (INEA15, 2012)
*Vigleik Storaas Trio, *Epistel* (INEA16, 2012)
*Tore Johansen, *Open Minds* (INEA17, 2012)
*Terje Nilsen, *Gledeståra* (INEA18, 2012)

## Referanser
Seriate

**Seriate** er en kommune med  innbyggere (2013) i provinsen Bergamo. Elven Serio renner gjennom kommunen som ligger 5 km fra provinshovedstaden Bergamo.

## Befolkningsutvikling
Tall fra ISTAT


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:400
PlotArea   = left:60 bottom:60 top:35 right:35
DateFormat = x.y
Period     = from:0 till:26000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2013 text:2013

PlotData=
  color:barra width:20 align:left

  bar:1861 from: 0 till:2466
  bar:1871 from: 0 till:2934
  bar:1881 from: 0 till:3369
  bar:1901 from: 0 till:4245
  bar:1911 from: 0 till:5873
  bar:1921 from: 0 till:6586
  bar:1931 from: 0 till:7727
  bar:1936 from: 0 till:8085
  bar:1951 from: 0 till:9967
  bar:1961 from: 0 till:12339
  bar:1971 from: 0 till:16276
  bar:1981 from: 0 till:18018
  bar:1991 from: 0 till:19030
  bar:2001 from: 0 till:20320
  bar:2011 from: 0 till:24336
  bar:2013 from: 0 till:25141

PlotData=

  bar:1861 at:2466 fontsize:S text: 2466 shift:(-8,5)
  bar:1871 at:2934 fontsize:S text: 2934 shift:(-8,5)
  bar:1881 at:3369 fontsize:S text: 3369 shift:(-8,5)
  bar:1901 at:4245 fontsize:S text: 4245 shift:(-8,5)
  bar:1911 at:5873 fontsize:S text: 5873 shift:(-8,5)
  bar:1921 at:6586 fontsize:S text: 6586 shift:(-8,5)
  bar:1931 at:7727 fontsize:S text: 7727 shift:(-8,5)
  bar:1936 at:8085 fontsize:S text: 8085 shift:(-8,5)
  bar:1951 at:9967 fontsize:S text: 9967 shift:(-8,5)
  bar:1961 at:12339 fontsize:S text: 12339 shift:(-8,5)
  bar:1971 at:16276 fontsize:S text: 16276 shift:(-8,5)
  bar:1981 at:18018 fontsize:S text: 18018 shift:(-8,5)
  bar:1991 at:19030 fontsize:S text: 19030 shift:(-8,5)
  bar:2001 at:20320 fontsize:S text: 20320 shift:(-8,5)
  bar:2011 at:24336 fontsize:S text: 24336 shift:(-8,5)
  bar:2013 at:25141 fontsize:S text: 25141 shift:(-8,5)


## Referanser


## Eksterne lenker
*
Merimde

**Merimde**, eller **Merimda Beni Salama**, er et arkeologisk funnsted og tidligere bosetning i det nordlige Egypt, ved vestre deltabredd av Nilen, ca. 50 km vest-nordvest for dagens Kairo. Merimde skriver seg fra ca. tiden omkring 5000–4100 f.Kr., og er et av de første stedene med udiskutable funn av jordbruk. Dybden av restelaget er i snitt 2,5 meter, og inneholder store mengder keramikk.

Merimdebosettingen hadde om lag 160 kornbinger eller opplagsbeholdere for andre matvarer, gravd ned i jorden. Disse var 1–2 meter i diameter og inntil 1 meter dype, og kunne i sum lagre store mengder korn og andre matvarer i bulk. Kornkamrene synes å ha vært individuelle knyttet til husstander, og kan vitne om at det ofte kommunale tilsnittet ved oldtidens konsum og kornlager var blitt avløst av mer autonome og uavhengige husholdninger på denne tiden. 

Det er funnet rester av dyrehold med både sau og gris samt storfe som fantes i Egypt på forhånd. Det har blitt tolket som at Egypt på denne tiden «importerte» fra Midtøsten en «pakke» av jordbrukspraksis med korndyrking, sau og geit. Denne adapsjonen av Levantens jordbrukstradisjon falt i tid omtrent sammen med tilsvarende adapsjon av jordbruk i nedtre Mesopotamia, men følger nesten 2&nbsp;000 år etter at jordbruks«pakken» ble innført av kolonister til Kypros. Merimde vitner altså om en relativt sen utvikling av komplett jordbruk i Egypt sammenliknet med Den fruktbare halvmåne.

Det ble også drevet fiske og jakt på stedet, slik det var blitt gjort ved Nilen i flere tusen år.

Tyske arkeologer har delt funnstedet inn i tre lag: *Urschicht* (urskiktet), *Mittleren Merimdekultur* og *Jüngeren Merimdekultur*. Denne typen fininndeling og karakterisering av «kulturer» er derimot i økende grad på vei ut av arkeologien.

## Litteratur
*Stan Hendrickx og Pierre Vermeerssch, «Prehistory», i Ian Shaw (red), *The Oxford History of Ancient Egypt*, Oxford University Press 2000, side 37-38. ISBN 0-19-815034-2.
Nabta Playa

**Nabta Playa** er et arkeologisk funnsted og tidligere bosetting sørvest i dagens Egypt, i den nubiske ørken, nordvest for Aswandammen og Nassersjøen, og lokalisert rundt 800 km sør for Kairo  eller rundt 100 km vest for Abu Simbel i sørlige Egypt. Stedet var bosatt i tidlige egyptiske neolittisk tid, 8 800-6 800 f.Kr. I årene 11 000-8 000 f.Kr var det lite fast bosetting i oldtidens Egypt, og selv ved Nabta Playa var høydepunktet for neolittisk bosetting perioden 6 600-4 700 f.Kr.

Det er gjort funn av både keramikk og husdyrhold med storfe i Nabta Playa, men det er ikke dokumentert at stedet var bosatt på helårsbasis. Storfeholdet kan ha vært nomadisk, og kunnskapen importert om domestisering fra andre steder lengre sør i Afrika.

## Tidlig historie
Selv dagens vestlige ørken er fullstendig tørr og ikke egnet for mennesker, var det ikke tilfelle i oldtiden. Det er gode bevis på at det var flere fuktige perioder i fortiden da det kunne være opp til 500 mm med nedbør i året. Den siste fuktige perioden var i den siste mellomistiden og tidlig i siste istid som strakte seg mellom 130&nbsp;000 og 70&nbsp;000 år siden. I løpet av denne tiden var dette området en savanne og kunne fø på tallrike ville dyrearter som blant annet en utdødd bøffel og store sjiraffer, en rekke antiloper og gaseller. Fra begynnelsen av 9000 f.Kr. fikk denne regionen i den nubiske ørken mer regn, noe som dannet en innsjø. Tidlige mennesker kan ha blitt tiltrukket til denne regionen grunnet at var tilgang på vann.

Arkeologiske funn kan indikere på at menneskelig tilstedeværelse i regionen begynte en gang mellom 9000 og 7000 f.Kr. Det har blitt antydet at folk i denne regionen drev tidlig husdyrhold, kanskje kombinert med en jeger- og samlertilværelse. Samtidig er det funnet levninger krøtter som synes ikke å ha vært domestisert. Folket på denne tiden samlet villsorghum (eller durra), en gammel kulturplante av gressfamilien. De produserte også keramikk som var dekorert av komplisert malte mønster som tilhørte en generell steingodstradisjon som er assosiert med de sørlige delene av Sahara, som mesolittiske funnsteder i Khartoum i dagens Sudan.

Analyser av menneskelige levninger av arkeologen Fred Wendorf, basert på osteologiske data antyder en subsaharisk opprinnelse. Ved 6000-tallet f.Kr. var det meget store og godt organiserte bosetninger i området som var avhengige av dype brønner for sitt vannbehov. Hytter ble konstruert av rette rader. Ernæring ble inntatt av blant annet frukt, grønnsaker, hirse, sorghum, og rotfrukter. Noen senere på 6000-tallet f.Kr. ble det importert geiter og sauer, antagelig fra sørvestlige Asia.

## Referanser


## Litteratur
*Stan Hendrickx og Pierre Vermeerssch, «Prehistory», i Ian Shaw (red), *The Oxford History of Ancient Egypt*, Oxford University Press 2000, side 32-33. ISBN 0-19-815034-2.
The Orange Box

***The Orange Box*** er en spillsamling utgitt av Valve i 2007. Den inneholder fem videospill, tre *[[Half-Life 2]]*-titler, *[[Portal (videospill)|Portal]]* og *[[Team Fortress 2]]*. Samlingen ble først utgitt på Windows den 10. oktober 2007, men senere også på Xbox 360 i oktober 2007, PlayStation 3 i desember 2007, macOS i mai 2010, og Linux i 2013.

## Spillene
*The Orange Box* inneholder fem spill samlet i en pakke. Spillene er Half-Life 2 og oppfølger-episodene, Portal, og Team Fortress 2. Alle spillene er utviklet i, og bruker Source.

Gjennom Steam kan spillet samle og vise statistikk om spilleren, og hvordan de har spilt. Denne funksjonen brukes av *Half-Life 2: Episode One, Half-Life 2: Episode Two, og* *Team Fortress 2.*

Alle spillene unntatt *Half-Life 2* har en innebygd kommentar-modus som lar spilleren høre på utviklerne diskutere utviklingen og mer detaljer om spesifikke deler av spillene. Modusen har vært i alle Valve-spill siden *[[Half-Life 2: Lost Coast]]* grunnet populariteten det fikk ifølge Erik Wolpaw, hovedforfatteren for *Portal*.

## Mottakelse

*The Orange Box* har vunnet en rekke priser for sin høye standard og bruk av teknologi. Det vant «Computer Game of the Year» på Academy of Interactive Arts & Sciences sin 11. Annual Interactive Achievement Awards. Samt at det ble nominert i «Overall Game of the Year», «Action Game of the Year», og «Outstanding Innovation in Gaming»-kategoriene.

## Musikk
Lydsporet til *The Orange Box* består av musikk komponert av Valve-ansatte for spillene i samlingen. Det inneholder både originalversjonen og en eksklusiv remiks av «Still Alive», begge av Jonathan Coulton. Lydsporet ble utgitt den 21. desember 2007, og ble solgt både fysisk og digitalt.

Listen ovenfor er hentet fra Discogs.
## Referanser

## Eksterne lenker
*
Tskhinvali

**Tskhinvali** (også stavet *Cchinvali* eller *Cxinvali*) (georgisk ცხინვალი, ossetisk Цхинвал, *Tskhinval* eller Чъреба, *Tsjreba*) er hovedstaden i den *[[de facto]]* selvstendige republikken Sør-Ossetia, som internasjonalt blir regnet som en del av Georgia. Ifølge Georgias offisielle administrative inndeling hører Tskhinvali til regionen Shida Kartli. Byen har .

Byen ligger ved elva Store Liakhvi, om lag 100 km nordvest for hovedstaden Tbilisi.

Fra 1934 til 1961 het byen *Staliniri*, til ære for Josef Stalin.

## Historie
Området rundt byen har hatt bosetting siden bronsealderen. 

Tskhinvali ble først nevnt i georgiske skriftlige kilder i 1398 som en landsby i Kartli (Sentral-Georgia), men senere kilder oppgir den georgiske kongen Asphagur av Iberia fra 200-tallet som grunnleggeren da han bygde en festning her. Tidlig på 1700-tallet var Tskhinvali en liten «kongelig by» og var stort sett befolket av munker. Tskhinvali ble annektert av Det russiske rike samtidig som resten av Øst-Georgia i 1801. Byen lå langs handelsveien fra Nord-Ossetia til Tbilisi og Gori, og byen utviklet seg gradvis til en handelsby med en blanding av jødisk, georgisk, armensk og ossetisk befolkning. 

Da Sovjetunionen overtok landet, etter at Georgia hadde hatt to år med selvstendighet fra 1918 til 1920, ble Tskhinvali i 1922 hovedstad i det autonome oblasten Sør-Ossetia innenfor Georgisk SSR. Dermed ble byen stort sett ossetisk på grunn av kraftig urbanisering og den sovjetiske politikken med å flytte ossetiske folk fra nærliggende landsbyområder og inn i byen. Byen var i praksis et industrisenter med sagbruk og fabrikker. 

Sørvest for byen ble det i sovjettiden etablert et stort militært område, og det fikk etterhvert rakettsiloer for mer enn 60 langdistanseraketter med atomladning.

Tskhinvali ble sterkt skadet i den sør-ossetiske konflikten 1990-1992. Både russiske og georgiske styrker inntok byen og kjempet mot ossetiske militære enheter. Det fant også sted krigsforbrytelser. Hus ble stukket i brann. Tidvis var byen delt i en vestlig ossetisk-kontrollert del og en østlig georgisk-kontrollert del. 

I 1994 ble byen sete for den felles kontrollkommisjon for den georgisk-ossetisk-russiske fredsstyrke understilt OSSE.

Ifølge en folketelling i 1989 hadde byen 42&nbsp;934 innbyggere, mens det i dag (2015) bare er om lag 30&nbsp;432 igjen.

Under krigen i Sør-Ossetia i 2008, foregikk det harde kamper mellom georgiske og russiske styrker om byen, etter at georgiske styrker hadde angrepet byen for å «gjeninnføre konstitusjonell kontroll over regionen».

## Referanser


## Kilder
*Tsotniahsvili, MM. *History of Tskhinvali*. Tskhinvali, 1986

## Eksterne lenker
*
Thabo Sefolosha

**Thabo Patrick Sefolosha** (født 2. mai 1984) er den første sveitsiske basketballspilleren som har spilt i den amerikanske NBA-ligaen. Sefolosha startet å spille i NBA i 2006, og spiller nå for klubben Atlanta Hawks og for sveits' herrelandslag i basketball. Sefolosha spiller shooting guard på banen.

## Europeisk karriere
Thabo Sefolosha spilte basketball profesjonelt i fem år før han ble trukket opp til NBA av Philadelphia 76ers. Han startet sin proffkarriere i 2001 &ndash; 2002-sesongen for klubben Tege Riviera Basket i Sveits da han var 17 år gammel. Etter det kom Sefolosha til den franske klubben  Chalon-Sur-Saone, der han spilte i de neste tre sesongene. I 2005 &ndash; 2006-sesongen avsluttet Sefolosha sin europeiske karreiere da han spilte for den italienske klubben Angelico Biella der han i gjennomsnitt scoret 12 poeng per kamp, tok 6,4 returer per kamp og stjal ballen fra motspilleren gjennomsnittlig 1,95 ganger per kamp.

## NBA-karriere
### Philadelphia 76ers
I 2006 fikk Thabo Sefolosha en kontrakt med NBA-klubben Philadelphia 76ers. Det tok ikke lang tid før Sefolosha den 28. juni 2006 ble byttet til Chicago Bulls mot Rodney Carney og penger.

### Chicago Bulls
Samme året som Sefolosha hadde ankommet NBA-klubben Philadelphia 76ers, ble han byttet til Chicago Bulls, der han har spilt siden.

I 2006 &ndash; 2007-sesongen spilte Sefolosha 71 kamper der han startet 4 av dem og scoret i gjennomsnitt 3,6 poeng per kamp og tok i gjennomsnitt 2,2 returer per kamp. I 2009 ble Sefolosha byttet til Oklahoma City Thunder.

## Kilder
* Sefolosha biografi hos NBA

## Referanser


## Eksterne lenker
*
Qermez Dere

**Qermez Dere** er et arkeologisk funnsted og tidligere bosetting i det aller nordligste av dagens Irak, i nordvestre utkant av byen Tal Afar, sør for venstrebredden av Tigris. Det var bosatt omkring 10&nbsp;000-9&nbsp;500 f.Kr., altså i siste halvdel av yngre dryas og tidsmessig helt parallelt med Hallan Cemi.

Qermez Dere etterlater kommunale bygg og spor etter jordbruk med korndyrking. Landsbyen synes å være delt i to, med separasjon mellom boligkvarteret og kvarteret for matproduksjon og lagring. 

## Litteratur
* Trevor Watkins, "From foragers to complex societies in Southwest Asia", i Chris Scarre (red), *The Human Past – World Prehistory and the Development of Human Societies*, Thames & Hudson 2005, side 217. 
* Trevor Watkins, Alison Betts u.a.: *Qermez Dere, Tell Afar. Interim report*. 1-3. 1987-1995.
* Trevor Watkins, D. Baird, Alison Betts: *Qermez Dere and the Early Aceramic Neolithic of N. Iraq.* In: *Paléorient*  15, 1989, S. 19-24 Volltext
* Trevor Watkins: *The Origins of House and Home?* In: *World Archaeology* 21, 1990, S. 336-347.
Arno Bergs plass

**Arno Bergs plass** er en liten plass med park på Briskeby i Oslo. Plassen ligger der Gyldenløves gate, Løvenskiolds gate, Eilert Sundts gate og Schives gate møtes, på det tidligere «Bondejordet». Plassen har høye trær, på vestsiden er trærne en del alléen midt i Gyldenløves gate, anlagt som ridesti.

Nord på plassen står en fontene foran Gyldenløves gate 27 fra 1927, ofte kalt «Gyldenløves hus», et bolighus i 1920-tallsklassisisme med konkav fasade mot plassen. I samme stil er Gyldenløves gate 19, ferdig 1929, tegnet av landets første kvinnelige arkitekt, Lilla Hansen.

I 2006 ble en hage som vender mot plassen vedtatt bevart, etter en konflikt om utbygging.

Fontenen på plassen er det geografiske sentrum i romanen *[[Beatles (roman)|Beatles]]* ifølge forfatteren, Lars Saabye Christensen.

Plassen ble i 1975 oppkalt etter Oslos første byantikvar, arkitekt Arno Berg (1890–1974), og het inntil da Gyldenløves plass. Arno Berg bodde i Gyldenløves gate 27 fra huset var nytt i 1927 til sin død.

## Referanser


## Litteratur
* Oslo byleksikon

## Eksterne lenker
* 
* Bilde av plassen publisert på oslobilder.no, datert til 1920-30. Bildet viser Gyldenløves gate 27 fra 1927 (besøkt 2. juli 2012)
Shanidar

**Shanidar** er et arkeologisk funnsted og tidligere neandertalsk bosetting i en hule (**Shanidarhulen**) i Zagrosfjellene i dagens aller nordøstligste Kurdistan (nord irak). Shanidar hadde bosetting av neandertalere trolig fra omkring 50 000 f.Kr., men forble bosatt i ulike perioder til og med Homo sapiens i øvre paleolitikum, omkring 12 000 f.Kr.

Det er funnet rester etter begravelser av neandertalere fra antakelig 45 000 f.Kr, men også rester etter gravritualer og redskapsbruk hos moderne mennesker 30 000 år senere. Det store antallet graver over lang tid har stimulert teorier om at hulen også kan ha tjent som et slags gravsted i tillegg til hyppig boplass.

Sammen med Kebarahulen i Israel er Shanidar et viktig funnsted for neandertalsk jakt- og redskapskultur i Midtøsten, og strekker seg framover mot før-jordbruksutviklingen i den fruktbare halvmåne. 

## Litteratur
* Pettitt, Paul: «The rise of modern humans», i Chris Scarre (red.): *The Human Past*, Hudson & Thames, 2005, side 149-155. ISBN 0-500-28531-4.
Ali Kosh

**Ali Kosh** er et arkeologisk funnsted og gammel bosetting i på slettelandet inne i fjellkjeden Zagros i det sørvestlige Iran. Landsbyen her var bygd opp av små mursteinshus, og settlerne hadde trolig med seg såkorn av domestisert korn fra lengre nord da de grunnla landsbyen, omkring 8.800 f.Kr og bosatte det 1&nbsp;000 år framover. 

Tidsmessig faller det temmelig nøyaktig sammen med Jarmo. Stedet representerer en tidlig utvikling i retning av bredt jordbruk innenfor den fruktbare halvmåne.

Det er funnet rester av grinder og kvernsteiner for korn, og tegn på høsting av belgfruket og andre plantevekster. Det ble spist villsau. Med tiden blir konsum av domestiserte kornsorter stadig mer framtredende på stedet, mens ville planteslag går tilbake i funnene.

Ali Kosh var en liten landsby, men den anses i arkeologien som et ganske representativt «typesamfunn» som illustrerer overgangen til jordbruk i Midtøsten på en god og illustrativ måte.

## Litteratur
* Trevor Watkins, "From foragers to complex societies in Southwest Asia", i Chris Scarre (red), *The Human Past – World Prehistory and the Development of Human Societies*, Thames & Hudson 2005, side 228-229.
Jarmo

**Jarmo** er et arkeologisk funnsted og neolittisk bosted i Zagrosfjellene i det nordøstlige av dagens Irak. Det ble utgravet av arkeologen Robert Braidwood i et stort forskningsprosjekt like etter andre verdenskrig, og befant seg i fjellsonen som ble så viktig for utviklingen av tidlige teorier om hvorfor jordbruket utviklet sg her i den fruktbare halvmåne. På bakgrunn av utgravingene i Jarmo og i det sørvestre Iran, utviklet braidwood fjellsideteorien for jordbrukets utvikling.

Tidsmessig faller det ganske nøyaktig sammen med Ali Kosh, det vil si 8.800-7.800 f.Kr.

## Litteratur
* Trevor Watkins, "From foragers to complex societies in Southwest Asia", i Chris Scarre (red), *The Human Past – World Prehistory and the Development of Human Societies*, Thames & Hudson 2005, side 216.
Eynan

**Eynan** (arabisk *´Ain Mallahah*) er et arkeologisk funnsted og før-agrikulturell bosetting i dagens Israel, helt nord i landet nær grensen til Libanon og Syria. Stedet ligger i Libanonfjellene. Landsbyen hadde langvarig bosetting, steinhus, og betydelige rester av redskaper av såkalt Natufisk type. Stedet lå ved en innsjø den gangen.

man antar at bosettingen strakk seg fra 12000 f.Kr til 9600 f.Kr., det vil si forut for og gjennom hele kuldeperioden yngre dryas. Det særegne ved funnstedet er at det vitner om langvarig bofast bebyggelse, men ikke spor etter jordbruk. Det ble derimot høstet ville arter av terebint, korn, og mandeltrær.

Stedet er altså et av de tidlige eksempler på sanking av ville kornvekster, men uten at dette ennå utvikler seg til jordbruk, slik man så bl.a i Abu Hureyra etter yngre dryas. Leveviset baserte seg ellers på fiske og jakt på gaselle, hjort, rådyr, hare, skilpadde og krypdyr samt amfibier. 

Den franske arkeologen Francois Valla har identifisert tre kulturlag på stedet innen Natufist epipaleolitikum. Første fase vitner om begravelser med ornamenter og kommunale, større hus som kan ha hatt rituell funksjon. Det er ikke tegn på sanking av vilt korn. I andre fase er husene mindre, og vi finner jordhuler som kan ha vært kornlagre eller lagre for andre matvarer. I tredje fase, trolig sammenfallende med den kaldeste periode av yngre dryas, ble stedet mindre og ble trolig fraflyttet helt mot slutten av kuldeperioden.

## Litteratur
* Trevor Watkins, "From foragers to complex societies in Southwest Asia", i Chris Scarre, *The Human Past*, Hudson & Thames, 2005, side 210-211. ISBN 0-500-28531-4.
* Francois R. Valla, "Les Natoufiens de Mallaha et l'espace", i O. Bar-Yosef og Francois R. Valla (red), *The Natufian Culture in the Levant*, Oxbow, Oxford 1991, side iii-22.
Brunei under Sommer-OL 2008

**[[Brunei]]** deltok ikke under sommer-OL 2008 i Beijing i Kina 8. – 24. august, fordi deres nasjonale olympiske komité ikke registrerte utøverne sine tidsnok før OL-åpningen.

IOCs talskvinne Emmanuelle Moreau sa følgende om dette:
:*«It is a great shame and very sad for the athletes who lose out because of the decision by their team not to register them. The IOC tried up until the last minute, midday Friday, to have them register, but to no avail.»* 

De hadde to kvalifiserte deltakere; Maria Grace Koh i svømming og Mohammed Yazid Yatimi Yusof i kulestøt.

## Referanser
AS Thor Dahl

**AS Thor Dahl** er et norsk eiendomsforvaltning og -utviklingsselskap og ble etablert i 1887 av grosserer Thor Dahl. Selskapet har tidligere drevet skipshandel, rederivirksomhet, verftsdrift, hvalfangst og -foredling.

Selskapet etablerte landsstasjonen Godthul på Sør-Georgia i 1908 gjennom selskapet Bryde & Dahls Hvalfangerselskap, men la ned driften på øya i 1929. Selskapet sluttet med hvalfangt mot slutten av 1960-årene og trappet ned verftsdriften på 1980-tallet. Rederivirksomheten ble redusert på 1990-tallet og selskapet fikk nye eiere 1. oktober 1999.
Neve David

**Neve David** er et arkeologisk funnsted med svært tidlig bosetting av moderne mennesker på vestsiden av Karmelfjellet utenfor Haifa i dagens Israel. Det var bosatt ca. 15000-13000 f.Kr., det vil si i øvre paleolitikum (*epipaleolitikum*) samtigi med Ohalo II.

I dag ligger stedet 1 km fra kysten, men den gang var avstanden 6-10 kilometer. Stedet vitner om stadig mer permanent bosetting i den Natufiske teknologiperioden i Israel, men det er ikke spor etter jordbruk.

Stedet hadde et bebodd areal på 1&nbsp;000 m², nesten tre ganger større enn det som var vanlig den gangen. Det er funnet to graver.
«Grevinnen»

**«Grevinnen»** er et sjørøverskip i Terje Formoes fortellinger om sjørøveren Kaptein Sabeltann. Skipet tilhører rollefigurene Greven av Gral og Sibylla, Grevinnen av Gral.

En stor modell av skuta seiler i Kaptein Sabeltanns verden i Kristiansand Dyrepark, hvor den også møter på skuta til Kaptein Sabeltann, «Den sorte dame». 

Skuta het tidligere «Klara», og var skuta til Thorbjørn Egners sjørøverskikkelse Kaptein Sorte Bill. Den ble bygget og designet på Risør Trebåtbyggeri til tegningene av Egner. Til den nye versjonen av den musikalske barne- og familieforestillingen *[[Kaptein Sabeltann og den forheksede øya]]*, som skulle uroppføres i 2007, ble det bestemt at Greven av Gral skulle ha en skute. Istedenfor å bygge en ny, ble «Klara» ombygd til «Grevinnen». 

Risør Trebåtbyggeri har også bygget «Den sorte dame».

## Referanser
Geitegress

**Geitegress** (*Aegilops bicornis*) er en ettårig art av bukkekornslekten i gressfamilien *(Poaceae)*. Den er opprinnelig fra Egypt og Midtøsten, og ble domestisert i jordbruk i den fruktbare halvmåne en gang etter 8000 f.Kr.

De vokser gjennom vinteren, og har genetiske fellestrekk med hvete, som de også kan krysses med. 
## Eksterne lenker
*
Maria Grace Koh

**Maria Grace Koh** (født 25. oktober 1992) er en svømmer fra Brunei. Hun er medlem av Bruneis landslag, og innehar nasjonale rekorder på 50 m, 100 m og 200 m bryst, 50 m, 100 m og 200 m butterfly og 200 m og 400 m lag. 

Koh er den eldste av tre søsken. Da hun var åtte år startet hun med svømming, og allerede som niåring deltok hun i sin første internasjonale konkurranse, i Norge. 

Da hun var 10 år gammel ble Koh medlem av juniorlandslaget til Brunei. I 2005 vant hun bronse på 50 m butterfly i Arafura Games i Darwin.  

I august 2008 skulle Koh representere Brunei under Sommer-OL 2008, sammen med kulestøter Yazid Mohd Yusof Yatimi, men Brunei ble diskvalifisert fordi deres nasjonale olympiske komité ikke registrerte utøverne sine tidsnok før OL-åpningen. 

## Referanser
Greven av Gral

**Greven av Gral** er en oppdiktet rollefigur i *[[Kaptein Sabeltann og den forheksede øya]]*, den femte forestillingen om Terje Formoes sjørøverskikkelse Kaptein Sabeltann.

Greven av Gral er en livsfarlig og ondskapsfull magiker og trollmann som hersker over alt og alle på øya Gral. Hans mål er å ta fra alle deres frie vilje, få alle til å oppføre seg som hans lydige tjenere, *[[Lucifer (Kaptein Sabeltann)|Lucifer]]*, *[[Piodor]]* og *[[Lola (Kaptein Sabeltann)|Lola]]* (i den nye versjonen heter disse *[[Grufull]]*, *[[Slu]]* og *[[Grisk]]*). De gjør hva som helst som for å tilfredsstille alle Grevens ønsker. Greven av Gral har også en egen trylledrikk, den som drikker av den, mister sin frie vilje og blir Grevens slave.

Greven vil ved hjelp av heksa Miriam av Gral prøve å lokke Kaptein Sabeltann fra sin borg over sjørøverlandsbyen Abra, på øya Det usynlige land, til Gral, på Den forheksede øya. Lokkematen er en stor sabeltanntiger i rent gull.

## Skuespillere
* Geir-Atle Johnsen 2000–2001
* Håvard Bakke 2007–2009, 2016–2017
* Ola Magnus Gjermshus 2021-

### Dagtid

* Petter Vermeli (2019)
* Sondre Krogtoft Larsen (2019)

## Eksterne lenker
* Budstikka.no – Vil ta rotta på Sabeltann
* Karakterprofil: Greven av Gral på YouTube
* Kaptein Sabelann Wikia
Byggslekten

**Byggslekten** (latin: *Hordeum*) er en slekt av ettårige gressplanter i grasfamilien *(Poalaceae)*. De mest kjente artene i slekten er 6-radet bygg *(Hordeum vulgare)* og vill-bygg fra Midtøsten *(Hordeum spontanae)*.

Den genetiske evolusjon fra vill til domestisert bygg gjennom jordbruk (bevisst dyrking) fant sted i den fruktbare halvmåne omkring 9-8000 f.Kr. Viktige tidlige funnsteder er Abu Hureyra og Jeriko.

## Arter i Norge
Nedenfor er en liste over utvalgte arter som har fått navn ifølge den norske Artsdatabanken.
* Lodnebygg *H. comosum* J.Presl
* Toradsbygg *H. distichon* L.
* Silkebygg *H. jubatum* L.
* Strandbygg *H. marinum* Huds.
* Musebygg *H. murinum* L.
* Engbygg *H. secalinum* Schreb.
* Dvergbygg *H. stenostachys* Godr.
* Seksradsbygg *H. vulgare* L.
## Referanser




## Eksterne lenker
*
Thor Dahls Hvalfangerselskap

**Thor Dahls Hvalfangerselskap A/S** (før andre verdenskrig **Bryde & Dahls Hvalfangerselskap A/S**) var et norsk hvalfangstselskap stiftet i 1908 av Thor Dahl og Ingvald Bryde. Selskapet etablerte seg samme år med et flytende hvalkokeri, fullriggeren «Aviemore» i Godthul på Sør-Georgia i Sør-Atlanteren. 

I 1921 besto flåten av kokeriet «Thor I» samt de fire hvalbåtene «Edda», «Ingeborg I», «Odd II» og «Snorre».

Virksomheten i Godthul ble nedlagt i 1929 og året før hadde selskapet kjøpt et nytt større flytende kokeri, FLK «Thorshammer», i 1928 med tanke på pelagisk hvalfangst. «Thorshammer» var det eneste flytende hvalkokeriet i tilhørende A/S Thor Dahl-selskapene som overlevde andre verdenskrig.

I 1930 overtok selskapet aksjemajoriteten i Hvalfangerselskapet Frango i Sandefjord, men ble samme år videresolgt til The American Whaling Company.

## Referanser
Sulfoksid

**Sulfoksid** er en gruppe organiske forbindelser bestående av et oksygenatom (O) som er bundet til et svovelatom (S) bundet til 2 alkyl- eller arylgrupper. Oksygenatomet trekker i stor grad elektronene til seg og bidrar til å gjøre molekylet polart. Den enkleste varianten består av 2 metylgrupper og kalles dimetylsulfoksid (Kjemisk formel C2H6OS)
Artisjokk

**Artisjokk** eller **artiskokk** (*Cynara cardunculus*) er en flerårig tistel og grønnsaksplante av artisjokkslekten *(Cynara)* i kurvplantefamilien *(Asteraceae)*. Planten blir opp til 1,5 m høy, og har 50–80 cm lange, sølv-grønne blader.

Blomstene er purpurrøde eller lilla-røde. Den spiselige knoppen høstes fra sitt feste innerst ved roten av støttebladene og er 8-12 cm i diameter.

Artisjokk er opprinnelig i Maghreb-området, kanskje også i sørlige Europa, Middelhavet og i Midtøsten, hvor den ble plantet i jordbruk for 5–10&nbsp;000 år siden. Grekerne dyrket dem under navnet *kaktos*. De ble også dyrket i Italia og senere Frankrike i middelalderen.

Artisjokk har i folkemedisinen vært brukt som fordøyelsesfremmende og urindrivende middel.

## Referanser

## Eksterne lenker
*
Akasieslekten

* *[[Acacia (delgruppe)|Acacia]]*
* *[[Vachellia]]*
* *[[Senegalia]]*
* *[[Acaciella]]*
* *[[Mariosousa]]*

**Akasieslekten** (latin: *Acacia*) er en ikke-monofyletisk slekt av busker og trær innenfor blant annet mimosafamilien *(Mimosoideae)*, som antakelig er en underfamilie under erteblomstfamilien *(Fabaceae)*. Alternativt kan mimosafamilien plasseres under gruppen *Leguminosae* sammen med erteblomstfamilien.

Akasieslekten lar seg vanskelig klassifisere. Den har vært foreslått oppdelt i fem slekter: 
* *[[Acacia (delgruppe)|Acacia]]* (967 arter)
* *[[Vachellia]]* (163 arter)
* *[[Senegalia]]* (203 arter)
* *[[Acaciella]]* (15 arter)
* *[[Mariosousa]]* (13 arter)

Dette ble ratifisert 30. juli 2005 ved den internasjonale botaniske kongress i Wien. Typearten er nå *Acacia penninervis*.

Slekten ble beskrevet fra funn i Afrika av Carl von Linné i 1773. Slekten har arter i hele den tempererte og subtropiske verden, både Nord-Amerika, Sør-Amerika, Afrika, Asia og Australia.

Tre slekter vokser vilt i Jordan og Sinai, hvor de trolig ble domestisert for jordbruk en gang for 5-10&nbsp;000 år siden.

Akasie dyrkes stort sett på plantasjer i Asia og Australia. Tresorten brukes i  papirindustrien, samt til hagemøbler og parkett. Regnskogfondet anbefaler forbrukere å unngå produkter laget av akasie, av hensyn til miljø og menneskerettigheter. Akasie er dessuten en viktig næringskilde for dyr, for eksempel den afrikanske sjiraffen.

Akasiehonning er ikke laget av nektar fra egentlige akasier, men kommer fra et annet treslag, robinia (*Robinia pseudoacacia*), også kalt falsk akasie.

## Se også
* Akasieallé

## Referanser


## Eksterne lenker
*
Tønsbergs Hvalfangeri

**A/S Tønsbergs Hvalfangeri** var et norsk hvalfangstselskap som drev fangst i Sydishavet og ble stiftet 1. oktober 1907.

Selskapet etablerte seg med det flytende hvalkokeriet «Bucentaur» («Busen») i Husvik Harbour i Strømnesfjorden på Sør-Georgia 24. desember 1907. I sesongen 1910/1911 ble aksjekapitalen utvidet og en landstasjon etablert i Husvik. Tønsbergs Hvalfangeri drev fangst først med to fangstbåter, deretter tre og etter hvert fire fangstbåter fram til nedleggelsen av virksomheten i Husvik i 1931. I de 24 årene det var drift i Husvik ble 16&nbsp;200 hval fanget og 900&nbsp;000 fat hvalolje og 380&nbsp;000 sekker guano produsert. Husvik ble reåpnet i 1945 og solgt i 1960.

Fra 1920 til 1931 drev Tønsbergs Hvalfangeri også hvalfangst rundt Sør-Orknøyene med kokeriene «Orwell» (I) og «Orwell» (II), og i perioden 1925-27 langs kysten av Peru med kokeriet FLK «Strombus».

## Disponenter
*1907–18  Oscar Hytten
*1918–38  Hans Borge
*1938–45  Fadum & Wang
*1945–55  A. C. Olsen
*1955–    Bror von der Lippe

## Referanser


## Litteratur

* 

## Eksterne lenker
*